Soovitud suurusega maa-ala tuleks hargiga läbi kaevata ning eemaldada umbrohujuured, eriti orasheina,  nõgese, oblikate ja ohakate omad. Pinnase võiks külvamiseks ette valmistada umbes kolm nädalat varem, et saaks eemaldada selle aja jooksul idanema hakanud seemnetest kasvanud umbrohud. Paljud aiaumbrohud võivad külvatud aasataimed lämmatada. Kui tekib kahtlus, et aasa jaoks valitud ala võib olla väetatud, siis võib mullaviljakust vähendada, segades pinnase näiteks tellisepuruga. Samuti võib pealmised 15-20 cm pinnast ära koorida.